
Slobodan pad 

Fiskalni savet Republike Srbije: Zamrznuti penzije i plate u 
javnom sektoru tokom ove i 2013. godine, a PDV povećati sa 
18 na 22 odsto. 


U Evropskoj uniji je u proteklih godinu 
dana 1,9 miliona ljudi ostalo bez posla, 
a nezaposlenost je u aprilu 2012. godine 
dostigla 10,3 odsto, objavio je Evropski 
statistički zavod. Procenjuje se da je u 
EU u aprilu ove godine bilo 24,7 miliona 
nezaposlenih, od čega 17,4 miliona u 
evrozoni. Nezaposlenost je u odnosu na 
mart povečana za 0,1 procentni poen - na 
10,3 odsto, dok je u aprilu 2011. godine 
iznosila 9,5 odsto. Taj rast je u evrozoni 
još veći, pa je nezaposlenost povećana 
na 11 odsto u aprilu, što je 1,1 procentni 
poen više nego godinu dana ranije kada je 
iznosila 9,9 odsto. Nezaposlenost je najvi- 
še povećana u zemljama koje su direktno 
pogođene krizom - u Grčkoj - sa 15,2 od- 
sto na 21,7 odsto između februara 2011. i 
2012. godine, i u Španiji - sa 20,7 na 24,3 
odsto između aprila 2011. i 2012. godine. 
Veliki rast nezaposlenosti zabeležen je i na 
Kipru, sa 7,1 na 10,1 odsto. Nezaposlenost 
među mladima je znatno viša i iznosi 22,4 
odsto u EU i 22,2 u evrozoni, pri čemu je 
najniža u Nemačkoj (7,9 odsto), Austriji 
(8,9 odsto) i Holandiji (9,4 odsto), a najvi- 
ša u Grčkoj i Španiji, gde je svaka druga 
mlada osoba nezaposlena (52,7 odsto i 
51,5 odsto). U aprilu 2012. godine u EU je 
od ukupnog broja nezaposlenih 5,4 mili- 
ona bilo mlađe od 25 godina. 

Kako će nama da pomognu, kad ne 
mogu nisebiP 

No, ovako tragični podaci ni najmanje 
ne obeshrabruju srpsku kompradorsku 
buržoaziju u njenim nastojanjima da 
nam put u EU prikažu kao nešto što ne- 
ma alternativu, odnosno kao nešto što 
će nas kao društvo izvući iz krize u kojoj 
se nalazimo već decenijama. Ono što ne 
mogu da objasne je kako će strukture koje 


se nalaze na ivici sloma, sa standardom ko- 
ji se nalazi u slobodnom padu ka dnu i koj e, 
očigledno, ne mogu da pomognu ni same 
sebi - kako će, dakle, te strukture pomo- 
ći nama? Jasno je da srpska buržoazija 
nema nikakav odgovor na to pitanje - 
ona ionako nema svoju volju i bezglavo 
propagira i sprovodi uputstva koja dobija 
od šefova na Zapadu. A kako izgledaju ta 
uputstva? Fiskalni savet Republike Srbije, 
opskurna institucija za kontrolu državne 
fiskalne politike sa pozicija brutalnog 
neoliberalnog kapitalizma, iznela je dire- 
ktive za novu vladu: zamrznuti penzije i 
plate u javnom sektoru tokom ove i 2013. 
godine, a PDV povećati sa 18 na 22 odsto! 
Drugim rečima, strvinari koji su doveli do 
toga da ogroman deo populacije u Evropi 
i širom sveta bude bez posla ili živi na 
minimalcu, nastavljaju da čine isto kao 
i do sad, ne obazirući se na dosadašnje 
efekte svog delovanja, i zahtevajući, štaviše, 
da se onima na dnu oduzme i ono malo 
što imaju. 

Uzvikiuanje parola proglašavaiu za 
terorizam 

Srbija, naravno, nije jedina periferna 
kapitalistička ekonomija u kojoj sve 
lošija situacija rezultira sve brutalnijim 


ponašanjem vladajuće klase. U Hrvatskoj 
je 28. maja 2012. uhapšena Ba§ak §ahin 
Duman na granici, na osnovu me- 
đunarodne poternice koju je raspisala 
Turska, i sada joj preti izručenje u državu 
s najvećim brojem političkih zatvoreni- 
ka. Državu sa ubedljivo najvećim brojem 
novinara zatvorenih zbog onog što su 
pisali. Državu u kojoj su žene primorane 
da demonstriraju zbog ukidanja na pravo 
na abortus. Državu u kojoj je mučenje u 
zatvorima sasvim uobičajena pojava. 

Ba§ak je bivša studentkinja medicine 
Univerziteta u Ankari i dugogodišnja 
studentska aktivistkinja. Uhapšena je 
2004. na studentskom protestu u Anka- 
ri protiv novih ,,antiterorističkih“ zako- 
na u Turskoj koji omogućavaju osudu 
za terorizam za svaki tip aktivizma koji 
uključuje kritiku vlasti. Paradoksalno, 
Ba§ak je zajedno sa sa još 45 studenata 
optužena po tom istom zakonu i, u 
procesu poznatom kao „Proces 46 tc , 
osuđena 2010. godine na šest godina i 
tri meseca zatvora - za terorizam! Kao 
jedini dokaz „terorističkih” aktivnosti 
osuđenih bilo je to što su na protestu 
„uzvikivali parole ct , što se otvoreno na- 
vodi i u presudi. 

Ojačavanje represije na Balkanu, ali i 
širom sveta, ne treba da čudi - ona je 
signal propasti sistema koji se dalje može 
održavati samo brutalnom silom. To je 
jasan znak da su njegovi dani odbrojani. 
Zato je više nego ikada potrebno da se 
solidarno i borbeno odgovori na nasilje 
gazda i da se u toj borbi postave osnove za 
izgradnju slobodarskog, samoupravnog, 
bezdržavnog, komunističkog društva 



Sloboda 

za Basak 


“NAŠE ĆE SJENE LUTATI P0 BEČU, H0DATI P0 DV0RU, PLAŠITI G0SP0PU.” (Gavrilo Princip) 










AKTUEINO 

NATO sudi po Srbiji 

Kako srpska kompradorska vlast štiti svoje inostrane gazde. 



Dan pred završavanje ovog broja, 
Ratibor Trivunac, pripadnik Anarho- 
sindikalističke inicijative i jedan 
od članova uredništva Direktne 
akcije, dobio je poziv na suđenje 
zbog navodnog krivičnog dela iz 
člana 23, stav 1, Zakona o javnom 
redu i miru, koji se odnosi na „dela 
ometanja ovlaščenog službenog lica 
u obavljanju poslova bezbednosti ili 
održavanja javnog reda i mira”, za ko- 
je je predviđena kazna zatvora od šest 
meseci do tri godine. 

Za kakav je prestup optužen Trivunac 
i kakav je to važan „bezbednosni” po- 
sao obavljalo navedeno službeno lice, u 
kome je navodno ometano? Trivunac je 
bio jedan od stotinak učesnika protesta 
protiv NATO samita koji je sredinom 
juna prošle godine održan u Beogra- 
du, pre tačno godinu dana. Ovaj miran 
protest 11. juna 2011. na platou ispred 
Sava centra bio je prekinut brutalnom 
intervencijom policije. Na protestu je 
bilo transparenata, megafona i povika 
protiv NATO-a. Međutim, jasno je da 
nekoliko živopisno saopštenih kvalifi- 
kacija na račun NATO-a nikako ne 
može biti podvedeno pod nasilno, a 
još manje pod neprimereno ponaša- 
nje. Tim pre ukoliko se ima u vidu da 
su povici, slogani i psovke bili upućeni 
jednom zločinačkom militarističkom 
servisu koji se nalazi u službi krupnog 
kapitala i koji je odlučio da svoj skup 
upriliči upravo u zemlji po kojoj 


je prosipao radioaktivne bombe, 
uništavao industriju i sejao strah i 
pustoš. Evidentno je, a to pokazuju 
i brojne fotografije i video snimci 
dostupni u štampi i na internetu, 
da je skup bio mirnog karaktera. 
Uprkos svemu, policija se okomila na 
nekolicinu demonstranata za koje je 
navodno ustanovila da su inicijato- 
ri skupa, brutalno ih pohapsila i 
zatvorila. 

Prvo biju,aondatisude 

Anti-NATO kampanja je od svog 
nastanka nailazila na čitav niz zabra- 
na i prepreka režiranih, sasvim izve- 
sno, u mračnim biroima državnih oba- 
veštajnih službi. Ovo je bilo naročito 
očigledno uoči samog početka NATO 
konferencije u Beogradu, u načinu na 
koji je država preko svoje represivne 
aparature pokušala da onemogući čak 
i najbenignije oblike protesta protiv 
ove sramne konferencije. Od početka 
aktivnosti Anti-NATO kampanje, kao 
relativno široke progresivne platforme 
za organizovanje demonstracija protiv 
održavanja NATO samita u Beogradu, 
policija je vršila pritisak na njene 
aktiviste putem čestih privođenja 
i pozivanjem na informativne raz- 
govore, dok su, s druge strane, mediji 
kao po dogovoru prećutkivali kako 
informacije o održavanju NATO 
konferencije, tako i o aktivnostima 
Anti-NATO kampanje, sprečavajući 



da bilo kakve relevantne informacije 
dođu do javnosti. 

Iz pokazane namere tužilaštva 
da sudi Anti-NATO aktivistima 
jasno je da država i njene službe 
„bezbednostf žele da pokažu lojal- 
nost svojim imperijalističkim gazda- 
ma. Isto kao što im je prošle godi- 
ne zadatak bio da se NATO ubice 
osećaju zaštićeno i bezbedno tokom 
svog skupa u Beogradu. Pouka ovih 
događaja je da će svako ko u Srbiji 
sa progresivnih pozicija dovede u 
pitanje delovanje NATO kriminala- 
ca biti pravno procesuiran, zatvaran, 
hapšen i maltretiran. 

Sve ovo se dešava kao deo sin- 
hronizovanog opšteg policijsko- 
sudskog pritiska na antikapitalisti- 
čke aktiviste u Srbiji. Podsetićemo da 
je pre nekoliko meseci obnovljeno su- 
đenje beogradskim anarhistima zbog 
navodnog napada na zgradu am- 
basade Grčke, kao i da je pokrenuta 
krivična istraga protiv studenata 
koji su prošle jeseni učestvovali u 
blokadama fakulteta. To nije kraj i 
jasno je da će se na udaru naći svako 
ko se usudi da dovede u pitanje ili na 
bilo koji način ugrozi kompradorsku 
poziciju ovdašnje buržoazije. Bez 
obzira da li to čini protestom protiv 
NATO ili nekom drugom aktivno- 
šću usmerenom protiv poretka koji 
počiva na brutalnom izrabljivanju. 

Moramo se suprotstaviti političkoj 
represiji, jer će samo snažan pritisak 
javnosti moći da zaštiti one koji su 
izloženi političkim progonima, kojih 
će očigledno biti sve više. 

A.B. 


Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 


Daliste 
znali u 

...da polovina Ijudi u ze- 
mljama u razvoju pati od 
zdravstvenih problema iza- 
zvanih nedostatkom vode 
i odgovarajućih sanitarnih 
uslova? 

- J 












ex-Idolmladih 


ZAGREBIDIIBUE k 

NATO - savremeni VVehrmacht 



NATO je osnovan 1949. godine, kao 
vojni savez, prvenstveno namenjen 
lakšem obračunavanju sa Sovjetskim 
savezom i njegovim satelitima. Iako se 
članice NATO deklarišu kao branite- 
lji „slobode i demokratije cc , poznato 
je da je jedna od zemalja osnivača 
ovog vojnog saveza bio Portugal, 
pod vlašću fašističkog diktatora 
Antonija Salazara. Članice NATO 
su isto tako već ranih 50-ih godina 
počele ekonomsku i vojnu saradnju 
sa Frankovom Španijom. 

U borbi protiv SSSR, jedan od pro- 
jekata NATO je bila i operacija „Gla- 
dio“ koja je obuhvatala formiranje 
fašističkih terorističkih organizacija 
u evropskim zemljama. Ove grupe 
su obučavane da pokrenu gerilsku 
borbu u slučaju dolaska komunista 
na vlast, a u sklopu svojih aktivnosti 
vršile su terorističke napade protiv ci- 
vilnog stanovništva u Italiji, Belgiji, 
Nemačkoj i drugim zemljama, koji 
su kasnije bili pripisivani levičarskim 
organizacijama. Na taj način je 
diskreditovana levica i istvoremeno 
stvarana atmosfera straha među 
stanovništvom, čime je pravdana sve 
veća državna represija. 

Paralelno sa operacijom ,,Gladio <c , 
tajne službe država članica NATO su 
finansijski, politički, vojno i logistički 


pružale podršku raznim desničar- 
skim paravojnim organizacijama i 
fašističkim pučistima, poput onih u 
Iranu 1953 godine, u DR Kongo 1960, 
u Grčkoj 1967, prilikom Pinočeovog 
pučauČileu 1973, itd. CIAjefinasirala 
i jedinice mudžahedina u Avganista- 
nu 1980-ih protiv sovjetske vojske. U 
novije vreme poznatija je njihova po- 
drška puču u Venecueli 2002. godine, 
kao i pomaganje brojnih ,,plišanih cc i 
,,narandžastih cc ,,revolucija cc u Evropi. 
Vrlo je prepoznatljiv ,,rukopis cc ove 
službe i u nedavnim dešavanjima u 
severnoafričkim zemljama. 

Trgovci oružjem 

Zahvaljujući NATO standardizaciji la- 
kog i teškog naoružanja, države koje 
pristupaju NATO moraju da zamene 
svoje dotadašnje naoružanje sa novim 
naoružanjem koje kupuju od vojno- 
industrijskih koncerna kao što su 
General Dynamics, Heckler & Koch, 
Lockheed Martin itd. Same članice 
NATO se oslobađaju zastarelog 
naoružanja prodajom i obilatim ko- 
rišćenjem u mnogim ratovima, koje 
smo nabrojali u dodatku. 

Samo je bombardovanje SR Jugoslavi- 
je, sarkastično nazvano „Milosrdni 
anđeo cc pričinilo materijalnu štetu od 
između 30 i 100 milijardi dolara, dok se 
ljudske žrtve procenjuju između 2.200- 
3.500 mrtvih i više od 5.000 ranjenih. 
Broj obolelih od kancera se u godinama 
posle bombardovanja učetvorostručio. 

NATO nije ništa drugo nego vojni ser- 
vis imperijalističke osvajačke mašineri- 
je, čije aktivnosti planira i osmišljava 
globalna finansijska elita. Ostvarujući 
i braneći privilegije ekstremno bogate 
planetarne oligarhije, NATO, taj sa- 
vremeni pandan oružanim snagama 
fašizma iz vremena Drugog svetskog 
rata, donosi samo razaranje, patnju i 
smrt širom sveta. 


GclejeNATOtuje rat 

Korejski rat 1950 godine; prvi Indokineski rat 1950; 
Mau-mau ustanak u Keniji 1952; Drugi Indokineski 
rat (poznatiji kao Vijetnamski rat) 1953; građanski 
rat u Laosu 1953; Alžirski oslobodilački rat 1954; 
Izraelsko-arapski rat (Suecka kriza) 1956; Invazija na 
zaliv svinja na Kubi 1959; Kongo 1960; Tunis 1961; 
Indonežansko-malezijski rat 1962; pobuna u Omanu 
1962; invazija na Dominikansku republiku 1965; 
Treći izraelsko-arapski rat 1967; Severna Irska 1968; 
pobuna u Filipinima 1969; građanski rat u Kambodži 
1970; Četvrti izraelsko-arapski rat 1973; invazija 
Kipra 1974; građanski rat u Angoli 1975; Zair 1978; 
Libijsko-čadski rat 1978; Iračko-iranski rat 1980; 
građanski rat u Nikaragvi 1981; bombardovanje 


Libije tokom 1980-ih; građanski rat u Libanu 1982; 
Foklandski rat 1982; invazija Grenade 1983; invazija 
Paname 1989; Zalivski rat 1991; intervencija u 
Bosni i Hrvatskoj 1995; građanski rat u Somaliji 
1992; bombardovanje Iraka tokom 90-ih; invazija 
Haitija 1994; bombardovanje Avganistana i Sudana 
1998; bombardovanje SR Jugoslavije 1999; drugi 
građanski rat u Liberiji 1999; građanski rat u Sijera 
Leoneu 2000; rat u Avganistanu 2001; rat u Somaliji 
2002; Prvi građanski rat u Obali Slonovače 2002; 
rat u Iraku 2003, rat u Pakistanu 2004; pobuna 
na Haitiju 2004; rat u Čadu 2005; intervenicija po 
zemljama Sahare 2007; intervencija u Jemenu 2010; 
Drugi građanski rat u Obali Slonovače 2010; Libijski 
građanski rat 2011, itd. 


Bigzovi 


vs. Bizgovi 



Poštovani čitaoci, neposredno pred za- 
ključenje ovog broja »Direktne akcije«, pod 
naznakom hitno, sve domaće i strane no- 
vinske agencije prenele su vest o mučkom 
na-padu na stadion fudbalskog kluba »Rad« 
na Banjici. Akciju su izveli rokeri, kvaziume- 
tnici i bruslijevi poznati po konspirativnom 
okupljaju u prostorijama na vrhu nekadašnje 
zgrade »Bigza«. Vest prenosimo u celosti, 
bez redakcijske intervencije: 

FK »RAD« JE U OPASNOSTI! 

,,U nedelju rano ujutru, grupa takozvanih 
padavičara, pajdomana i izroda iz »Bigza«, 
okupljenih oko klubova »U zmajevom 
gnezdu« i »BIGZ Scena«, prepoznatih od 
očevidaca, štanglama je napala obezbeđe- 
nje stadiona na Banjici, porazbijala stakla 
na ulazu, spalila veći deo tribina i oskrnavila 
travu na terenu. 

Umesto da uprava zaštiti navijačku grupu 
»Junajted fors - Gvozdeni odred« koja je 
ovim incidentom najviše ugrožena, oni su 
naložili zatvaranje fudbalskog kluba i rušenje 
stadiona »Rad« i sportskog centra »Banjica« 
u roku od samo tri dana, a za sutra su zakaza- 
li sastanke na kojima će se razmatrati i dru- 
ge mere. Kako nezvanično saznajemo, radi 
se o zabrani navijanja za Noleta Đokovića, 
istaknutog navijača »Rada«, koji je često 
proslavljao pobede šenlučeći na biciklu po 
beogradskim ulicama, odeven u majicu sa 
grbom ovog pitomog fudbalskog kluba. Ta- 
kođe će stupiti na snagu i kastracija i trajna 
zabrana izlaska na ulicu za sve pripadnike 
navijačke grupe »Junajted fors« i to u sva- 
kodnevnom 23-časovnom intervalu od 10 
ujutru do 9 ujutru sledećeg dana. Drugim 
rečima, ukoliko bi napadači iz »Bigza« uspeli 
u svojoj nameri, stadion »Rada« na Banjici, 
kao neformalni kulturni centar beogradske 
naci omladine, prestao bi da postoji. 

Inače, napad se dogodio kada na tribinama 
pomenutog stadiona (kao ni u rođačkim 
zgradama BIA i VMA, koje se nalaze u 
neposrednom komšiluku), nije nikog bilo, i 
ne postoji niti jedna stvar koja povezuje na- 
vijače »Rada« sa ovim napadom. 

Trebalo bi da raširimo ovu vest ne samo 
među onima koji se šišaju na ćelavo, slave 
Firera, na smrt prebijaju romsku decu i 
po vozovima kolju navijače iz komšijskih 
klubova, već i među svim onim belim lju- 
dima koji su ponosni na svoju čistokrvnu i 
rasnu pripadnost.” 


^Dinektnu akciju možete nabaviti na sledećm mestima^ 

BEOGRAD: Kulturni centri REX i CZKD; 
Knjižare BARABA, PLATO i BEOPOLIS; 

Kafići BROD, BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
^NUBLU i MALA VELIKA KNJIGA. _ 















Vesti iz meflunarodnog radničkog pokreta: 



29. maj. Akcijama mobilisanja za generalni štrajk, 
koje su zakazane za period od 29. maja do 15. 
juna, odazvalo se nekoliko strukovnih sekcija 
madridskog sindikata CNT. Konferencija za 
stvaranje jedinstvenog štrajkačkog bloka počela 
je time što se nekoliko stotina demonstranata 
okupilo ispred Ministarstva zdravlja, stvarajući 
ogromnu buku i deleći propagandni materijal 
prolaznicima. Nakon sat i po vremena, kada se de- 
monstrantima priključilo još ljudi, masa se pre- 
mestila ispred Ministarstva prosvete, gde se na- 
stavilo sa galamom i uzvicima. Posle okupljanja 
za ručak u parku Retiro, demonstranti su nastavili 
pohod kroz Madrid i, prema rečima iz izveštaja 
CNT-a objavljenom na sajtu Međunarodnog 
udruženja radnika i radnica, „čistili sve pred so- 
bom“. Prilikom prolaska pored Nacionalne banke, 
sudeći po proizvedenoj buci, bes je na tom mestu 
bio najočigledniji. Protestni marš je završen na 
trgu Puerta del Sol. Demonstrantima je upućen 
poziv da se nastavi sa ovakvim akcijama sve do 
novog generalnog štrajka koji je usmeren, kako se 
navodi u izveštaju CNT-a - „protiv reformi koje 
ukidaju prava radnika, protiv plaćanja lečenja, 


protiv mera štednje u javnim službama, protiv 
diktature banaka i kapitala, protiv fašističke 
reforme krivičnog zakona, protiv političkih 
stranaka koje nas nikada nisu predstavljale, za 
generalni štrajk kojim će biti dokrajčena ka- 
pitalistička mizerija!“ 

Neonacistima preselo marširanje po 
Hamburgu 

2. jun. Grupa od oko 700 neonacistapokušala je da 
organizuje paradu pod sloganom “Dan nemačke 
budućnosti”, ali njihov marš blokiralo je nekoliko 
hiljada antifašista koji su postavili barikade i time 
drastično skratili planiranu rutu ove groteskne 
svite. Kad je policija pokušala da ukloni barikade, 
došlo je do sukoba s antifašistima, prilikom ko- 
jih je zapaljeno nekoliko automobila i policijskih 
vozila. Policajci nisu mogli da odblokiraju put, 
iako su u velikoj meri uspeli da ugase požare vo- 
denim topovima. „Bilo je jednostavno previše 
kontrademonstranata”, izjavio je portparol 
policije. Više od 1.000 policajaca i policijski 
helikopter pokušavalo je da kontroliše sukob 
suprotstavljenih grupacija. Nakon što je policija 


počela da koristi vodene topove, antifašisti su ih 
napali kamenjem, bocama i raznim pirotehničkim 
sredstvima. Policija je izvestila da je povređeno 
19 policajaca, a uhapšeno je više od 700 ljudi. 
U odvojenom incidentu, u rano jutro tog dana 
spaljeno je osam policijskih kombija i tri vozila. 

Anarhistička zastava postavljena na 
zgradu sedišta škotske banke 

Grupa koja sebe naziva „Potpuni komunizam 
za Škotsku“ saopštila je da su 3. juna njeni 
pripadnici upali u sedište Škotske banke u 
Edinburgu, koja je od pre nekoliko godina deo 
banke HBOS. Oni tvrde da su u banci proveli 
više od dva sata „istražujući njenu unutrašnjost“, 
a potom na krovu zgrade, skinuli barjak banke i 
istakli crveno-crnu anarhokomunističku zasta- 
vu. Uprkos tome što izvor iz banke tvrdi da je 
ulazak u njene prostorije nemoguć, anonimni 
predstavnik ove misteriozne grupe je rekao: 
„Nećemo otkriti kako smo ušli. Alarm se nije 
oglasio. Videli smo dvojicu iz obezbeđenja kad 
smo izlazili iz banke, i oni su verovatno videli 
nas, ali mi se tu ionako više nismo zadržavali.“ 


Centar za liberterske studije predstavlja: 

Petar Kropotkin: Anarhija 

Brošura sadrži tri Kropotkinova teksta o 
o anarhizmu, odnosu između anarhizma 
i sindikalizma, i enciklopedijsku odred- 
nicu o anarhizmu koju je Kropotkin 1910. 
napisao za enciklopediju Britanika. 



ANARHIJA 


Denketove šifrovane riječi 

1. popularna radijska voditeljka, 
radi u tandemu sa poddraganom; 

2. biseksualni zon; 3. godišnje 
doba, dolazi posle rigoproleća; 

4. Cija od milošte, slična je 
dragiciji; 5. indijanski bog, batali 
tu; 6. Šegabajzerovbrat; 7. šumska 
životinja, nije merakvuk; 8. bosanski 
pevač, merlinsaurus; 9. slična je 
mrsnici; 10. metafizička staza; 

11. homoseksualni zir; 12. vrsta 
reptilače. 


Rešenja iz prošlog broja: 

I. svemir; 2. avgust; 3. Kostarika; 4. mačeta; 5. trihineloza; 
6. Nemica; 7. ubrus; 8. kačamak; 9. barbiturati; 10. Odiseja; 

II. artičoka; 12. Maratonac. 

Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 


















































































































